Jonavos sporto arena

Jonavos sporto arena – dengta renginių salė.

Treniruojasi ir namų rungtynes žaidžia Jonavos „BC Jonava“ (LKL).

 Savybės 

Įrengtos 5 VIP ložės su tribūnomis po 24 kėdes.

Pirmame aukšte veikia restoranas „Charlie Pizza“, trečiame – renginių metu dirba VIP baras.

Dar įrengta 40 vietų konferencijų salė, patalpos sportininkams ir atlikėjams, sauna ir masažinė vonia.

 Istorija 
2006 m. Jonavos savivaldybė nutarė statyti Jonavos rajono savivaldybės sporto, sveikatingumo ir pramogų kompleksas. Nutarta Jonavoje statyti ir rekonstruoti 4 sportinius-pramoginius objektus. Pirmajame etape pastatyta ir įrenginėjamas universalus sporto centras, kitaip dar vadinamas Jonavos arena. Planuota baigti 2016 m. Statybą iš esmės finansuoja Lietuvos valstybė. Dalį lėšų skyrė Jonavos rajono savivaldybė. Bendrovė „Achema“ pinigų Jonavos arenai neskyrė.Jonavos arena: be baseino, boulingo ir treniruoklių salės  (Jurgita Vilčinskienė, Jonavos žinios)

2007 m. konkursą laimėjo keturių architektų grupė: Ramūnas Grubinskas, Laura Amankavičiūtė, Vytautas Putna, Lilija Putnienė. Jie dalyvavo statyboje.

2008 m. paskelbta komplekso vizija ir surengtas konkursas projektavimo darbams.

2010 m. paruoštas statinio projektas, gautas statybos leidimas, skirtas 0,9 mln. Lt finansavimas iš valstybės investicijų programos. Konkurso būdu parinktas rangovas (rangos sutartis – 26,5 mln. litų). Arena rūpinosi tuometiniai Jonavos rajono vadovai – meras Bronislovas Liutkus, vicemerai Mindaugas Sinkevičius ir Vytas Vaicekauskas.

2010 m. rugsėjo 4 d. įleista kapsulė su laišku ateities kartoms. Ceremonijoje dalyvavo Seimo nariai Mindaugas Bastys, Andrius Mazuronis, Aleksandras Sacharukas, Mantas Varaška, jonavietis Rimantas Sinkevičius, KKSD generalinis direktorius Klemensas Rimšelis, Tinklinio federacijos generalinis sekretorius Juozas Lapeika, 2011 m. Europos krepšinio čempionato organizacinio komiteto vykdomasis direktorius Mindaugas Špokas, Jonavos sporto mokyklos auklėtiniai krepšininkas Darius Maskoliūnas, boksininkas Rimvydas Bilius bei futbolininkas Dominykas Galkevičius, taip pat Jonavos sporto centro direktorė Regina Stupurienė, perskaičiusi laišką apie pradėtas statybas.http://www.sportas.info/naujienos/3148-ir_jonava_tures_sporto_kompleksa.html

Nuo 2010 m. rudens iki 2012 m. pavasario (beveik pustrečių metų) numatytoje teritorijoje vyko tik lauko inžinerinių tinklų statybos darbai, nes darbų eiga priklausė nuo skiriamų lėšų, beveik šimtu procentų skiriamų valstybės.http://www.jonavosnaujienos.lt/index.php/miestas/448-sporto-komplekso-statybu-sparta-priklausys-nuo-finansavimo 

2011 m. skirti dar 2 mln. litų. Už juos atlikti pagrindų įrengimo, grunto kasimo, polinių pamatų ir rūsio sienų įrengimo, išorės vandentiekio tinklų įrengimo, sporto salės drenažo įrengimo, šiluminių trasų įrengimo darbai. 2012 m. skirti dar 2 milijonai litų. 2013 m. skirta dar 3,5 mln. litų. 2014 m. 4 milijonai litų buvo skirti iš valstybės investicijų programos, o 1,7 milijono litų – iš savivaldybės biudžeto.

2015 m. statybai numatyta skirti 3,7 mln. litų (1,07 mln. eurų). Už juos tęsti vidaus įrengimo darbai, patalpų apdaila, pradėti gerbūvio tvarkymo darbai.Jonavos arenos statyba: nuo idėjos iki įkurtuvių – dešimtmetis  (Jurgita Vilčinskienė, 2015.01.30 09:00. Jonavos ir Jonavos rajono informacinis portalas. Leidėjas – mažoji bendrija (MB) „Jonavos žinios“)

2015 m. kovo 17 d. pastatytoje arenoje kilo nedidelis gaisras, degė stogas.Naujai statomoje Jonavos arenoje kilo gaisras 

2015 m. vasarą areną apžiūrėjo Lietuvos premjeras Algirdas Butkevičius. Įvertinęs, kad į statinį buvo sudėta tūkstančiai kubinių metrų betono, siūlė už tokį projektą „labai stipriai“ bausti, vežti studentus rodyti, kaip nereikia projektuoti, nes investuota suma neatitinka pastato vertės. Pasak Lietuvos ministro pirmininko, už tokią sumą buvo galima įrengti 3 sales (krepšinio, dvi kitoms sporto šakoms) ir baseiną.http://www.jonavoszinios.lt/statom%C4%85-jonavos-aren%C4%85-ap%C5%BEi%C5%ABr%C4%97j%C4%99s-premjeras-butkevi%C4%8Dius-%E2%80%9Esiaubas%E2%80%9C  Kaip sektiną pavyzdį Lietuvos premjeras nurodė Šakius, kur kompaktiška 1300 vietų Sporto arena buvo pastatyta už 7 mln. litų (visas sporto kompleksas su krepšinio sale, baseinu, sūkurine vonia – už 10 mln. Lt).http://sportas.lrytas.lt/-12547651591254414960-nauj%C4%85-%C5%A1aki%C5%B3-aren%C4%85-krik%C5%A1tijo-ir-lietuvos-%C4%8Dempionai-atnaujinta-nuotraukos.htm 
Jonavos arenos statybai gavus reikšmingą 4,7 mln. eurų paramą iš valstybės, 2015 m. birželio 23 d. per Jonines Jonavos rajono savivaldybės meras Mindaugas Sinkevičius Lietuvos Vyriausybės vadovą Algirdą Butkevičių paskelbė Jonų Respublikos garbės piliečiu.http://lsdp.lt/lt/naujienos/regionai/id/3362/premjeras_a._butkevicius_jonavoje_tapo_jonu_respublikos_garbes_pilieciu 

2015 m. pabaigoje salei buvo išleista ~5,8 mln. eurų, iš kurių 1,1 mln. eurų skyrė Jonavos savivaldybė. 2015 m. birželio mėn. siekiant pradėti eksploatuoti areną, dar trūko 3,6 mln. eurų. Meras tikėjosi, kad padės Jonavos rajone įsikūrusi AB „Achema“ (kaip 2013 m. Kėdainių arena pastatyta „Lifosa“), taip pat koncerno Achemos grupė savininkė jonavietė Lyda Lubienė, kiti akcininkai,http://www.jonavoszinios.lt/statom%C4%85-jonavos-aren%C4%85-ap%C5%BEi%C5%ABr%C4%97j%C4%99s-premjeras-butkevi%C4%8Dius-%E2%80%9Esiaubas%E2%80%9C  bet verslas pinigų nedavė. 2015 m. liepos 30 d. sprendimu dėl miesto administracinių ribų keitimo Jonavos rajono savivaldybės taryba, vadovaujama mero M. Sinkevičiaus, nusprendė „Achemą“ iš kaimo teritorijos priskirti Jonavos miestui,http://www.jonavoszinios.lt/ketinama-keisti-miesto-ribas-bendrov%C4%97-%E2%80%9Eachema%E2%80%9C-%E2%80%9Ekraustoma%E2%80%9C-%C4%AF-miest%C4%85 žemės nuomos mokesčius bendrovei pakeliant ~10 kartų, dėl adreso keitimo sukeliant būtinybę skirti nemažas lėšas partnerių ir tiekėjų informavimui, duomenų keitimui Registrų centre, perregistruojant tūkstančius sutarčių ir kt.http://www.jonavosnaujienos.lt/index.php/tema/1490-didziausiai-jonavos-remejai-netiketas-rajono-tarybos-sprigtas  „Achema“ tuo buvo nepatenkinta ir viešai išdėstė neigiamas tokio sprendimo pasekmes.http://www.jonavosnaujienos.lt/index.php/tema/2380-tarybos-deka-achemos-klajones-tarp-miesto-ir-kaimo-baigesi  2016 m. birželio 30 d. Jonavos rajono tarybai pripažinus netekusiu galios 2015 m. liepos 30 d. sprendimą dėl „Achemos“ įtraukimo į miesto teritoriją, iškart po to – 2016 m. liepos 11 d. – AB „Achema“ skyrė 600 000 eurų tikslinę paramą, skirtą finansuoti Jonavos sporto arenos statybas (Paramos sutartį pasirašė AB „Achema“ generalinis direktorius Ramūnas Miliauskas ir Jonavos rajono savivaldybės administracijos direktoriaus pavaduotojas Valdas Majauskas).http://www.jonava.lt/-/jonavos-sporto-arenos-statybai-600-000-euru 

2016 m. vasarą Jonavos rajono taryba skyrė dar 300 tūkst. eurų. Rangovui įrenginėjant kiemą pastebėta, kad dujų ir elektros tinklai yra per aukštai, reikia vykdyti nenumatytus darbus, ištaisyti spragas.http://www.jonavosnaujienos.lt/index.php/miestas/2486-taryba-vasaros-atostogu-su-naujais-administracijos-vadovais-ir-senais-gincais 

2017 m. vasario 22 d. arena atidaryta. Atidarymo ceremonijoje parodyta sportininkų eisena, skambėjo Lietuvos Valstybinio simfoninio orkestro muzika ir Lino Adomaičio bei Iglės Bernotaitytės dainos, salė buvo pilna.

2018 m. ir 2019 m. arenoje vyko NKL finalo ketverto varžybos.

 Šaltiniai 

 Nuorodos 

 Jonavos sporto arenos puslapis 

Kategorija:Jonavos pastatai
Kategorija:Jonavos sportas
Kategorija:Lietuvos sporto arenos